Dala_FM news - March 21, 2021 -  9am

﻿
Evaluation Only. Created with Aspose.Words. Copyright 2003-2022 Aspose Pty Ltd.
9AM DALA FM NEWS 21ST MARCH 2021
HEADLINE
· JI 3 MAMINE OTHO BANG’ KA YIE MANE GIIDHO LOKORE KODGI E NAM LOLWE E SEME SUB-COUNTY
· JAPUONJRE MAJA CLASS 5 OTHO TO JOWADGI 2 MANE OTING’O E APIKO OINYORE MARACH E MASIRA MAR APAYA KAKAMEGA
· IKRUOK NIKARE NE PENJ MAR CLASS 8 MICHAKO KINY.
· POLO ONEGO RAWERA MAJA HIGNI 14 URIRI, MIGORI COUNTY
· JO CONGO DHI E DEBE KAWUONO.
NATIONAL
THO 
JI 3 MAMINE OTHO BANG’ KA YIE MANE GIIDHO LOKORE KODGI E NAM LOLWE E WATH MA ARUNGO E SEME SUB-COUNTY, KISUMU COUNTY.
JI 2 POD OLAL EI NAM KA JI 3 NE ORES EKINDE MASIRANO.
JOGO NEGIN WELO MANE ODHI ELIEL EGWENGEGO KA OWUOK E COUNTY MA NYANDARUA KENDO MANE ETHUOLO MARGI MOKUONGO MAR DHI EI NAM ESUORUOK GIYIE.
JALIP RUOTH MA ARUNGO SUB-LOCATION SHADRACK OLUOCH OYANGO WACHNI.
MIGOSI OLUOCH OLERO NI CHIENRO MAR MENYO DHI NYIME OKINYI MAKAWUONO MAR MANYO RINGE JI 2 MAPOD OLAL ENAM.
OKUAYO JOGO MADHI EI NAM MONDO KINDE KA KINDE OBED KALUWORE GI CHIKE NAM KAKA YOR GENG’O MASICHE MAKAMAGO.

MASIRA
JAPUONJRE MAJA CLASS 5 OTHO TO JOWADGI 2 MANE OTING’O E APIKO OINYORE MARACH E MASIRA MAR APAYA MA OJUKOGI E GWENG’ MA STENDI MOGO E LURAMBI, KAKAMEGA COUNTY.
MASIRANO OTIMORE E APAYA MA KAKAMEGA-MUMIAS BANG’ NYAMBURKO MORO TUOMO JOPUONJREGO MANE OTING’ORE E APIKO.
JONENO LERO NI APIKONO NE IRIEMBO MATEK.
JOGWENG’NO YUAGO MASICHE MAG APAYA MASANI NG’ENY MOKADHO EGWENGEGO.
KCPE
IKRUOK DUTO OSERUMO MOTELO NE PENJ MAR CLASS 8, KENYA CERTIFICATE OF PRIMARY EDUCATION MAICHAKO KINY EPACHOKA MANGIMA.
MIGAWO MAR SOMO OLERO NI IKRUOK OSEKET MAR NENO NI PENJ MAKAMANO ODHI OTIM EBUO CHIKE MAG KEDO GI MIDHUSI MAR CORONA.
OTESE PENJ MAG JOPUONJRE MILLION 1.9 MADHI TIMO KCPE KOD KCSE OSETER E SUB-COUNTIUES DUTO EPACHOKA MOTELO NE CHAKRUOK MAR PENJ.
JOPUONJRE 1,187.517 DHI TIMO PENJ MAR CLASS 8 CHAKORE KINY NYAKA TICH 3.
APISAS 286,901 MORIWO SUPERVISORS KOD INVIGILATORS DHI TAYO PENJ MAKAMANO.
JATEND MIGAWO MAR SOMO NGIRE GEORGE MAGOHA CHIENG’ TICH 5 NE OGOLO SIEM MAGER NE JOGO MANYALO BEDO GI PARO MAR KWALO PENJ NI IBIRORAKRUOK KODGI GI CHIKE MAPACHOKA.
MASIRA MAR POLO (LIGHTENING)
POLO NE OGOYO MONEGO RAWERA MAWUOYI MAJA HIGNI 14 KA JOWADGI MAMOKO 3 NE OTONY KOD INYRUOK EGWENG’ MA NYAHERA ARAMBE E EAST KANYAMKAGO, URIRI SUB-COUNTY, MIGORI.
KALUWORE GI JALUP RUOTH MAKONO MIGOSI OGINA OTWALA OLERO NI RAWERANO KOD JOWADGI 3 NE RIK OBUOK EKAR GEDO MORO MIDHIAMBO MANYORO KINDE MANE KOTH CHUE KINDE MA POLO NE OGOYE MONEGE.
OLERO NI DHIANG’ MORO MANE NI MACHIEGNI BENDE POLO NE ONEGO.
ROWERE 3 MANE OTONY GI INYRUOK NE ORING GODO ULANDA DISPENSARY KAPOK ORING KODGI MIGORI REFERAL HOSIPTAL KAMA NYAKA SANI GIYUDE THIETH.
CHANJO MIGORI
MANA JOPUONJ MANOK KENDE EMA OSEWUOK OKO MONDO OYUD CHANJO MAR CORONA E COUNTY MA MIGORI.
MANA JOPUONJ 2 EMANE OSECHANJ NYAKA TICH 5 MOKADHONI E COUNTY MA MIGORI KALUWORE GI LIPOD MIGAWO MAR THIETH.
MAE TIMORE KATA OBEDO NI JOPUONJ NE OGOLO YUAK MONDO OKETGI E OPARA MAMBELE ECHANJO MAKAMANO.
JATELO E KUPPET BADE MA MIGORI COUNTY HENRY OTUNGA OLERO NI MOKO KUOM JOPUONJ KOYO ODONJOP ECHUNYGI KALUWORE GI LIPOD MAIGOLO EWI CHANJO MAR ASTRAZENECA KENDO MANO EMAOMIYO THOTHGI LUOR DHI E CHANJO.
SACCOS
JO APIKO E KISUMU COUNTY OJIW OLOS RIWRUOGE MAG KUNGO KOD KENO KAKA YOR BERO NGIMAGI.
JATEND RIWRUOK MAR MWALIMU JAMES JAPHETH MWAMU FOUNDATION OKIL JAMES AGGREY MWAMU ONYISO JO APIKO NI RIWRUOGE MAKAMAGO KENDE EMANYALO LOKO NGIMAGI.
KOLOSO GI JO APIKO MAG KAR CHUNG’ OD BURA MA KISUMU EAST EKINDE POGOGI GIGE KEDO GI CORONA, OKIL MWAMU ONYISO JO APIKO NI RIWRUOGE MAKAMAGO NYALO KONYOGI YUDO HOLA MAGINYALO TIMOGO DONGRUOGE.
KUMACHIELO OKUAYO JO APIKO OLURE GI CHIKE MAOKETI MAG KEDO GI MIDHUSI MAR CORONA.
OBILA MAR APAYA MANE OSEDHI ERUTAYA MANE OYUORO E NYASI MAKAMANO OKUAYO JO APIKO KINDE DUTO OLU CHIKE MAG APAYA.
PENJ
JONYUOL ONYIS KIK BED KOD TUNGNI GI JOPUONJRE MACHAKO PENJ KINY.
JAPUONJ YUSUF LULE OGUTU OLERO NI PARO MA OKUE KENDE EMANYALO KONYO JOPUONJRE TIMO MABER EPENJ.
OKUAYO JONYUOL OKET JOPOPUONJRE MADHI TIMO PENJ MACHIEGNI AHINYA SANI MAGI KWANO MANA SECHE MONDO GIDONJ EOD PENJ.
JOPUONJRE OKUAYO KIK KWAL PENJ KA OLERO NI MANO NYALO MIYO ING’ADO DUOKOGI.

SIASA MAG HOMABAY
JOPINY E HB COUNTY ONYIS ONEN MARIEK KENDO GIBI GIYIER MANA JOTELO MANYALO MIYOGI DONGRUOK.
KEN ODIWUOR: BEN BELLA

INTERNATIONAL
JOPINY CONGO BAGO YIERO MAR JATEND PINYNO KAWUONO.
DUOND BURA MAKWEDO EPINY CONGO KATA KAMANO ONG’ANYO NE YIERONO.
JATEND PINYNO DENIS SASSOU NGUESSO MAOSETAYO CONGO KUOM HIGNI 36 OCHUNG’ ETIELO MACHIELO.
NGUESO MAJAHIGNI 77 LARO KOMNO GI JI MAMOKO 6, KA KATA KAMANO IGENO NI ONYALO WUOK JALOCH.
NGUESSO NE OTAYO CONGO CHAKORE HIGA 1979 NYAKA 1992 KAPOK OCHAKO OKAWO TELO HIGA 1997 BANG’ PUDHO ELOCH PASCAL LISOBA BANG’ TULO MAR SIASA EPINYNO.


Created with an evaluation copy of Aspose.Words. To discover the full versions of our APIs please visit: https://products.aspose.com/words/